《春日江上小园即事》
清代·何在田

春泥小径湿柔荑，藓绿空园响竹鸡。斜日远山凹凸见，晚烟丛树短长齐。

门庭整顿烦良仆，井臼荒凉感故妻。眼底十年无限事，江流亦改旧时堤。

作者简介：清江西广昌人，字鹤年。乾隆二十一年举人。性厌征逐，寄居南昌僧舍。蒋士铨见其题壁上诗，与订交，始知名。作诗不蹈袭古人。有《玉耕堂诗集》。